# Certio

### El Vikipedio

Certio

Paseroforma birdo el la familio de la certiedoj.

Scienca nomo : Certhia sp.

Sinonimo : arbogrimpulo.

Ekzistas du specioj, ambaŭ nemigremaj, preskaŭ samaspektaj, brunkoloraj kun ventro blanka, sed plej bone distingeblaj pro la malsimileco de ilia krio kaj kanto :

Ĝardena Certio, kies vivareo etendiĝas ĉefe en Eŭropo, escepte de Britio kaj Skandinavio, ĝis marbordaj partoj de Turkio kaj de norda Afriko. Scienca nomo : Certhia brachydactyla.

Alilingvaj nomoj

france : grimpereau des jardins

angle : Short-toed Treecreeper

germane : Gartenbaumläufer

nederlande : Boomkruiper

itale : Rampichino

hispane : Agateador común

svede : Trädgårdsträdkrypare

ruse : короткопалая пищуха [Korotkopalaya Pishchukha – Korotkopalaja Piŝĉuĥa].

Arbara Certio

Scienca nomo : Certhia familiaris.

Alilingvaj nomoj :

france : grimpereau des bois

angle : Common Treecreeper

itale : Rampichino alpestre

hispane : Agateador norteño

svede : Trädkrypare

ruse : обыкновенная пищуха [Obyknovennaya Pishchukha — Obuknovenaja Piŝĉuĥa ]

Iomete pli dika ol la ĝardena, kun beko malpli longa, ĝi vivas precipe en Eŭropo – escepte de Iberio, de granda okcidenta parto el Francio kaj de Benelukso –, kaj Azio (ekzistas specio en Himalajo).

Certio estas foje rimarkebla sur arbo-trunkoj, ĉirkaŭ kiuj ĝi grimpas spirale, neniam malsuprenirante, por serĉi nutraĵon : insektojn, araneojn kaj larvojn. Ĝi flugas de alta parto de arbo al malalta de alia, ĝenerale proksima, por rekomenci. Ĝia vosto estas uzata kiel apogilo. La beko estas longa, maldika, kurba. La ino demetas 5–7 ovojn en aprilo-junio; povas okazi dufoja kovado en pli sudaj partoj de ĝia vivareo. Maksimuma vivdaŭro : 9 jaroj, meza : 6. Longeco : 12,5 cm, enverguro: ĉ. 17 ĝis 21 cm. Pezo: 8–12 gramoj.

Elŝutita el "http://eo.wikipedia.org../../../c/e/r/Certio.html"

##### Views

- Artikolo
- Diskuto
- Aktuala versio

##### Serĉu